Konglungen

Konglungen er en øy, et lite tettsted og en grunnkrets i Asker kommune i Akershus fylke. Tettstedet har navn etter øya Konglungøya,O. Rygh: Norske Gaardnavne, s. 160 som ligger i Indre Oslofjord rett utenfor halvøya Løkenes øst for Vettre. Tettstedet ligger halvveis på øya og halvveis ytterst på Løkeneshalvøya, og er et gammelt strandsted som vokste frem i løpet av siste halvdel av 1700-tallet. Tettstedet hadde  innbyggere per 1. januar .

 Historie 
 Fremveksten 
Konglungen lå fra gammelt av under Løkenes gård. De første bebyggelsen kom ute på øya, som enkle stuer for strandsittere under gården. Disse jobbet som fiskerbønder som også sto for frakt på fjorden, først og fremst til og fra Oslo.

 Jaktefartstiden 
Rekkevidden på jaktefarten vokste etterhvert ut til Ytre Oslofjord og nedover Sørlandskysten, og med det utviklet Konglungen seg til noe mer enn et vanlig strandsted. I perioden 1820–1860 drev Jacob G. Cock et rederi fra eiendommen Sundbakken lengst nord på fastlandssiden av Konglungssund.

Historikeren Fredrik Scheel forklarte fremveksten av skipsfarten fra Konglungen slik:

 Landstedtiden 
Mot slutten av 1800-tallet ble det populært blant byfolk å leie sommerhus ved fjorden. Konglungen ble tidlig et populært feriested blant rikfolk i Oslo. Fra 1870-tallet ble det bygget store sommerhus i sveitserstil på fastlandssiden på Konglungen.

I 1905 åpnet den første broen over til Konglungen, etter krav fra innbyggerne. I 1918 fikk stedet eget sommeråpent poståpneri på fergekaia, med eget poststempel og egne postkort med motiver fra Konglungen. I 1928 åpnet et sommeråpent landhandleri, og i løpet av 1930-årene ble det anlagt ny bilvei ut fra Vettre og ny bro over til øya.

 Boligstrøk 
Etter krigen ble tettstedet gradvis omdannet til et boligstrøk, ved at strandstuer og sommerhus ble gjort om til helårsboliger. I perioden 1942–1990 holdt Postskolen kurs i «Sundbakken», som var drevet som et feriehjem. Over tid ble Konglungen et velstående villastrøk.

 Konglungen naturminne 
Konglungen naturminne er et strandområde på om lag tre dekar helt øst på øya. Det er opprettet for å bevare geologien på stedet, som er del av Oslofeltet. Naturminnet er i praksis ikke tilgjengelig for allmennheten fra landsiden.

 Referanser 

 Kilder 











 SSB: Standard for delområde- og grunnkretsinndeling – Delområde- og grunnkretsinndeling 2020

Eksterne lenker
 Asker museums nettside om Strandsitterhuset på Konglungen
 Lokalhistoriewikis oppslag om Konglungen
 Naturminnets verneforskrift hos Lovdata
 Biofokus-rapport 2007-12 : Skjøtselsplan for spesialområde naturvern på Konglungen i Asker kommune 


Kategori:Øyer i Asker
Kategori:Bosetninger i Asker
Kategori:Grunnkretser i Asker kommune
Kategori:Askers historie
Kategori:Naturminner i Asker
Kategori:Verneområder opprettet i 1988
Kategori:Artikler i sjøfart-prosjektet
Kategori:Tettsteder i Akershus